OpenLLM-France/wikimedia huggingface dataset:
# Lepthyphantes balearicus

Lepthyphantes balearicus és una espècie d'aranya araneomorfa de la família dels linífids (Linyphiidae). Fou descrita per primera vegada l'any 1961 per Denis. És endèmica de Menorca.

## Referències

* 1 2 Denis, J. (1961a). Quelques araignées de Minorque. Archives de Zoologie Expérimentale et Générale 99: 235-243.
* 1 2 (anglès) World Spider Catalog: Lepthyphantes balearicus Denis, 1961 en la família Linyphiidae +base de dades. Accés el 21 de desembre de 2018

## Enllaços externs

* IB3: "A les Balears trobam prop de 200 espècies d'aranya."
# Jeffersonville (Ohio)

Jeffersonville és una vila dels Estats Units a l'estat d'Ohio. Segons el cens del 2000 tenia 1.288 habitants.

## Demografia

Segons el cens del 2000, Jeffersonville tenia 1.288 habitants, 518 habitatges, i 361 famílies. La densitat de població era de 292,5 habitants/km².
Dels 518 habitatges en un 34,7% hi vivien nens de menys de 18 anys, en un 41,3% hi vivien parelles casades, en un 22% dones solteres, i en un 30,3% no eren unitats familiars. En el 24,5% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,88.
Per edats la població es repartia de la següent manera: un 28,1% tenia menys de 18 anys, un 9,6% entre 18 i 24, un 27,8% entre 25 i 44, un 22,7% de 45 a 60 i un 11,8% 65 anys o més.
L'edat mediana era de 34 anys. Per cada 100 dones de 18 o més anys hi havia 84,1 homes.
La renda mediana per habitatge era de 31.452 $ i la renda mediana per família de 35.313 $. Els homes tenien una renda mediana de 30.750 $ mentre que les dones 21.958 $. La renda per capita de la població era de 14.755 $. Aproximadament el 17% de les famílies i el 17,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jeffersonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Jeffersonville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Escorxador Municipal

«Escorxador Municipal» té aquests significats:
* Escorxador municipal d'Amposta
* Escorxador municipal de Badalona
* Escorxador Municipal (Caldes de Malavella)
* Escorxador Municipal de Calella
* Escorxador municipal de Calonge
* Escorxador municipal de Figueres
* Escorxador Municipal de Guissona
* Escorxador municipal de Mataró
* Escorxador Municipal d'Olot
* Escorxador municipal de Palafrugell
* Escorxador municipal de Reus
* Escorxador municipal de Ribes de Freser
* Escorxador Municipal de Torà
* Escorxador municipal de Vidreres
* Escorxador municipal de Vilanova i la Geltrú
# East Millinocket

East Millinocket és una població dels Estats Units a l'estat de Maine (EUA). Segons el cens del 2000 tenia 1.828 habitants.

## Demografia

Segons el cens del 2000, East Millinocket tenia 1.828 habitants, 780 habitatges, i 555 famílies. La densitat de població era de 99 habitants/km².
Dels 780 habitatges en un 29,2% hi vivien nens de menys de 18 anys, en un 58,6% hi vivien parelles casades, en un 9,4% dones solteres, i en un 28,8% no eren unitats familiars. En el 26,3% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,77.
Per edats la població es repartia de la següent manera: un 23,3% tenia menys de 18 anys, un 4,5% entre 18 i 24, un 25,6% entre 25 i 44, un 25,3% de 45 a 60 i un 21,3% 65 anys o més.
L'edat mediana era de 43 anys. Per cada 100 dones de 18 o més anys hi havia 89,7 homes.
La renda mediana per habitatge era de 33.542 $ i la renda mediana per família de 42.857 $. Els homes tenien una renda mediana de 46.645 $ mentre que les dones 23.500 $. La renda per capita de la població era de 19.343 $. Entorn de l'11,5% de les famílies i el 13,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Millinocket». American Fact Finder. Oficina del Cens dels Estats Units, 12-01-2010. Arxivat de l'original el 16 de febrer 2020. [Consulta: 7 d’agost 2010].
* ↑ «Geographic Comparison Table- East Millinocket». American Fact Finder. Oficina del Cens dels Estats Units, 12-01-2010.
# Daigo Nishi

Daigo Nishi (Prefectura de Hokkaido, Japó, 28 d'agost de 1987) és un futbolista japonès. Va disputar un partit amb la selecció japonesa.

## Enllaços externs

* National Football Teams
* Japan National Football Team Database
# Hyphessobrycon pulchripinnis

Hyphessobrycon pulchripinnis és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,8 cm de llargària total i les femelles 3,6.
* El seu pes màxim és 1,4 g.

## Alimentació

Menja cucs, crustacis i matèria vegetal.

## Hàbitat

Viu a àrees de clima tropical entre 23 °C - 28 °C de temperatura.

## Distribució geogràfica

Es troba a Sud-amèrica: conca del riu Tapajós.

## Referències

* 1 2 FishBase (anglès)
* ↑ Burt, A., D.L. Kramer, K. Nakatsuru i C. Spry 1988. The tempo of reproduction in Hyphessobrycon pulchripinnis (Characidae), with a discussion on the biology of 'multiple spawning' in fishes. Environ. Biol. Fish. 22(1):15-27.
* ↑ Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
# Mary McCarthy

Mary McCarthy (Seattle, 21 de juny de 1912 - Nova York, 25 d'octubre de 1989) va ser una important novel·lista, crítica i activista política estatunidenca.

## Obra seleccionada

* The Company she Keeps (1942)
* The Charmed Life (1955)
* Memories of a Catholic Girlhood (1957)
* The Group (1963)
* Writing on the Wall (1970)
* Birds of America (1971)
* The Seventeenth Degree (1975)

## Referències

* ↑ «Mary McCarthy». Gran Enciclopèdia Catalana. Barcelona: Grup Enciclopèdia Catalana.
* ↑ «Mary McCarthy» (en anglès). Encyclopaedia Britannica. [Consulta: 28 abril 2020].
# Marten van Valckenborch

Marten van Valckenborch (Lovaina, 1534 -Frankfurt del Main, 1612), va ser un pintor renaixentista flamenc especialitzat en la pintura de paisatge. Documentalment apareix registrat a Mechelen entre 1559 i 1563, a Anvers en 1565, Aquisgrà en 1566 i 1573; de nou a Anvers en 1584 i 1585, i per fi a Frankfurt del Meno de 1586 fins a la seva mort en 1612.
Segons Karel van Mander es va formar com a pintor a Mechelen, que era coneguda com a centre de la pintura a l'oli i especialment de la pintura de paisatge. De religió protestant, en ocasió de la Beeldenstorm, o fúria iconoclasta estesa pels Països Baixos l'estiu de 1566, va abandonar la ciutat amb el seu germà Lucas i va viatjar a Lieja i Aquisgrà seguint el curs del riu Mosa, pintant les vistes de la vall. Amb la rebel·lió de Guillem el Taciturn va retornar als Països Baixos, on es va dedicar a la pintura de petites obres de fàcil venda. Més endavant es va traslladar a Frankfurt del Mein, on va tenir dos fills que es dedicarien també a la pintura.

## Referències

* ↑ Marten van Valckenborch en RKD
* 1 2 3 (en neerlandés) Marten van Valckenborch en Karel van Mander, Schilder-boeck, 1604.
# Leptictidium auderiense

Leptictidium auderiense és una espècie de mamífers extints del gènere Leptictidium. Era un animal molt àgil.
Fou descrit per Heinz Tobien l'any 1962 a partir d'una sèrie de fòssils de l'estatge Lutecià. Tobien també trobà un petit esquelet que definí com a paratip de l'espècie, però Storch i Lister demostraren el 1985 que en realitat l'esquelet ni tan sols pertanyia al gènere Leptictidium. Era l'espècie més petita de totes i només mesurava seixanta centímetres de longitud. Se n'han trobat diversos esquelets al jaciment de Messel. Mathis en destaca l'excepcional desenvolupament del paracònid de la quarta premolar inferior (p4). Les seves dents premolars i molars eren bastant petites en relació al conjunt de la dentadura. El nom de l'espècie fa referència a la població romana d'Auderia.
L. auderiense fou la primera espècie del seu gènere a ser descrita. Tobien descrigué l'espècie i amb ella el gènere, a partir d'una troballa inicial consistent en maxil·lars inferiors excavats de la pissarra bituminosa del jaciment de Messel. La investigació era difícil perquè els fòssils descoberts estaven en una condició tal que era molt difícil extreure'ls complets del sòl en què es trobaven i sovint calia fragmentar-los. Després que Tobien definís com a paratip un exemplar que finalment es descobrí que ni tan sols pertanyia a l'espècie, se'n trobaren uns quants esquelets complets, com ara l'exemplar descobert per Springhorn o el que excavaren Lister i Storch.
Després de la descoberta de Tobien, passarien 23 anys abans que es descrigués una nova espècie del gènere Leptictidium. Els mateixos Storch i Lister descrigueren l'espècie L. nasutum, més grossa i robusta que L. auderiense, l'any 1985.

## Referències

* ↑ Ruf et al., 2016, p. 153.
* 1 2 3 Von Koenigswald i Storch, 1987, p. 107.
* ↑ Morlo et al., 2004, p. 101.
* ↑ Mathis, 1989, p. 53.

## Bibliografia

* Mathis, C. «Quelques insectivores primitifs nouveaux de l'Eocène supérieur du sud de la France» (en francès). Bulletin du Muséum national d'histoire naturelle de Paris, 11, 1989, pàg. 33-64.
* Morlo, M.; Schaal, S.; Mayr, G.; Seiffert, C. «An annotated taxonomic list of the Middle Eocene (MP 11) Vertebrata of Messel» (en anglès). Courier Forschungsinstitut Senckenberg, 252, 2004, pàg. 95-108.
* Ruf, I.; Volpato, V.; Rose, K. D.; Billet, G.; Muizon, C. d.; Lehmann, T. «Digital reconstruction of the inner ear of Leptictidium auderiense (Leptictida, Mammalia) and North American leptictids reveals new insight into leptictidan locomotor agility» (en anglès). Paläontologische Zeitschrift, 90, 1, 2016, pàg. 153-171. DOI: 10.1007/s12542-015-0276-2.
* Von Koenigswald, W.; Storch, G. «Leptictidium tobieni n sp., ein dritter Pseudorhyncocyonide (Proteutheria, Mammalia) aus dem Eozän von Messel» (en alemany). Courier Forschungsinstitut Senckenberg, 91, 1987, pàg. 107-116.
# Ixophorus

Ixophorus és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Ixophorus pringlei Scribn.
# Enric de Langenstein

Enric de Langenstein, també conegut com a Enric de Hesse, el Vell (Hainbuch, Hessen, c. 1325 - Viena, 11 de febrer de 1397) fou un teòleg, canonista i matemàtic alemany.

## Biografia

Estudià a la Universitat de París, on també fou professor de filosofia des del 1363 i de teologia des del 1375.
El 1368, a causa de l'aparició d'un cometa, que els astròlegs de l'època veien com una premonició d'esdeveniments futurs, escrigué un tractat titulat Quæstio de cometa, en el que refutava aquelles creences, predominants aleshores. A petició de la universitat, escrigué tres tractats més sobre el mateix tema, fins al 1373. En aquest aspecte seguia les passes de Nicolau Oresme, de qui es pot considerar deixeble, d'alguna manera. Rebutjà la teoria aristotèlica sobre la diversa naturalesa del món celeste i el subllunar. Junt amb el mateix Oresme, contribuí a la difusió de la mentalitat científica que començava a obrir-se pas a poc a poc.
En el Cisma d'Occident, Enric de Hesse prengué partit per Urbà VI contra Climent VII. Escrigué diversos tractats en defensa d'Urbà VI. El 1379 publicà Epistola pacis, escrita en forma d'un debat entre un urbanista i un climentista, on advoca pel final del Cisma per la via d'un concili general o un compromís entre les parts. A Epistola concilii pacis (1381), basada en un treball semblant de Conrad de Gelnhausen (Epistola Concordiæ), insisteix en la necessitat d'un concili general i critica severament els molts abusos que l'Església permetia.
El 1382, França obligà els professors de la Sorbona a reconèixer com a papa legítim Climent VII, i aleshores Enric va abandonar la universitat i es va retirar una temporada a l'Abadia d'Eberbach, un monestir cistercenc, a prop de Wiesbaden.
Convidat per Albert III d'Àustria, s'incorporà a la Universitat de Viena el 1384, on contribuí a la fundació de la facultat de teologia i sembla probable que fos ell qui va aconseguir del papa la butlla de fundació d'aquella Universitat, on va passar la resta de la seva vida, ensenyant teologia dogmàtica, exègesi i llei canònica, i escrivint nombrosos tractats.
Sembla que va tenir un paper important en el desenvolupament de les matemàtiques a Viena i, de retruc, a tota Alemanya.
No acceptà la seu episcopal que li oferí el papa Urbà VI en agraïment per la seva dedicació a la causa.
Se li atribueixen diverses obres d'astronomia, tractats polítics entorn del Cisma, tractats ascètics i altres. De contractibus emotionis et venditionis, publicat pòstumament, és un important treball sobre les perspectives politicoeconòmiques del temps.
# Mary McLeod Bethune

Mary McLeod Bethune (Mayesville, 10 de juliol de 1875 - Daytona Beach, 18 de maig de 1955) va ser una educadora, estadista, humanitària i activista pels drets civils americana. És coneguda per haver començat una escola privada per a estudiants afroamericans a Daytona Beach, Florida. Va atraure donacions de temps i diners, i va desenvolupar l'escola com una universitat, que acabà esdevenint la Universitat Bethune-Cookman. Va ser també consellera nacional de Franklin D. Roosevelt, dins del que es coneixia com a Gabinet Negre. Era coneguda com "La primera dama de la lluita" pel seu compromís amb la millora de les vides dels afroamericans.
Nascuda a Mayesville (Carolina del Sud), filla de pares que havien estat esclaus, va començar a treballar als camps amb la seva família als cinc anys. Es va interessar a ser educada i, amb l'ajut de benefactors, Bethune va estudiar a la universitat amb l'esperança de convertir-se en una missionera a l'Àfrica. Va començar una escola per a noies afroamericanes a Daytona Beach, que es va fusionar amb un institut privat per a nois afroamericans i en resultà la Bethune-Cookman School. Bethune mantenia alts estàndards i promovia l'escola entre turistes i donants, per demostrar què podien fer els afroamericans amb educació. Va ser presidenta de la institució entre 1923 i 1942, i entre 1946 i 1947. Era una de les poques dones del món presidenta d'una universitat.
Bethune també era activa en clubs de dones, organitzacions cíviques fortes, i va convertir-se en una líder nacional. Després de treballar en la campanya presidencial de Franklin D. Roosevelt el 1932, va ser convidada com a membre del seu Gabinet Negre. L'aconsellava en afers relacionats amb la població americana, i l'ajudà a compartir el seu missatge amb la població negra, que històricament havia estat votant republicana des de la Guerra civil. Després de la seva mort, el columnista Louis E. Martin digué que Bethune "enviava fe i esperança com si fossin pastilles, i ella alguna mena de doctora".
Entre els honors que se li van fer hi ha la designació de la seva casa a Daytona Beach com a National Historic Landmark, la seva casa a Washington DC com a National Historic Site, i la instal·lació d'una escultura en honor seu al Lincoln Park.

## Referències

* ↑ Eleanor Roosevelt Paper Project: Mary McLeod Bethune
* ↑ Martin, Louis E. (June 4, 1955) "Dope 'n' Data" Memphis Tri-State Defender; p. 5.
* ↑ James Sheire. National Register of Historic Places Inventory-Nomination: Mary McLeod Bethune Foundation/Mary McLeod Bethune Home. National Park Service, agost 1974.
* ↑ National Park Service «Mary McLeod Bethune Council House». Consultat el gener 11, 2008.
* ↑ «Mary McLeod Bethune Memorial». Arxivat de l'original el 2007-10-09. [Consulta: 5 març 2018]. Cultural Tourism DC website. Consultat el gener 11, 2008.
# Benito Lorenzi

Benito "Veleno" Lorenzi (20 de desembre de 1925 - 3 de març de 2007) fou un futbolista italià de la dècada de 1940.
Fou 14 cops internacional amb la selecció italiana amb la qual participà en la Copa del Món de futbol de 1950 i 1954.
Pel que fa a clubs, defensà els colors d'Inter de Milà, Alessandria, Empoli FC, Brescia Calcio i Varese.

## Palmarès
### Inter

* Serie A: 1952-53, 1953-54

## Referències

* ↑ Courtney, Barrie. «England - International Results B-Team - Details». RSSSF, 22-05-2014. [Consulta: 21 abril 2017].
* ↑ «a figc.it». Arxivat de l'original el 2018-09-28. [Consulta: 28 setembre 2018].
* ↑ «Perfil a Inter.it». Arxivat de l'original el 2013-01-01. [Consulta: 28 setembre 2018].
* ↑ Benito Lorenzi a National-Football-Teams.com (anglès)
# Limfangitis

La limfangitis és una inflamació dels canals o vasos limfàtics que ocorre com a resultat d'una infecció en una àrea distal del canal. La causa més comuna en humans de limfangits és Streptococcus pyogenes (estreptococ del grup A), tot i que també pot ser causada pel fong Sporothrix schenckii.
# Ixonia

Ixonia és una població dels Estats Units a l'estat de Wisconsin. Segons el cens del 2000 tenia 2.902 habitants.

## Demografia

Segons el cens del 2000, Ixonia tenia 2.902 habitants, 1.047 habitatges, i 864 famílies. La densitat de població era de 31,2 habitants per km².
Dels 1.047 habitatges en un 35,1% hi vivien nens de menys de 18 anys, en un 72,6% hi vivien parelles casades, en un 0% dones solteres, i en un 17,4% no eren unitats familiars. En el 13,9% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,4% tenia menys de 18 anys, un 7,5% entre 18 i 24, un 28,4% entre 25 i 44, un 28,8% de 45 a 60 i un 9,8% 65 anys o més.
L'edat mediana era de 38 anys. Per cada 100 dones de 18 o més anys hi havia 106,3 homes.
La renda mediana per habitatge era de 58.629 $ i la renda mediana per família de 60.184 $. Els homes tenien una renda mediana de 41.190 $ mentre que les dones 28.125 $. La renda per capita de la població era de 23.979 $. Aproximadament l'1,2% de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ixonia» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Ixonia». American Fact Finder. Oficina del Cens dels Estats Units, 12-01-2010.
# Illifaut

Illifaut (en bretó Ilifav, gal·ló Ilifaut) és un municipi francès, situat a la regió de Bretanya, al departament de Costes del Nord. L'any 1999 tenia 632 habitants. Es troba a 40 km de Brocéliande.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.048 | 960 | 844 | 812 | 757 | 632 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Tempier | |
# San Xoán de Río

San Xoán de Río és un municipi de la província d'Ourense a Galícia. Pertany a la comarca d'A Terra de Trives.
Evolució demogràfica :
| 1900 | 1930 | 1950 | 1981 | 2004 |
| 3.630 | 3.343 | 3.332 | 2.755 | 864 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* As Cabanas (San Paio)
* Castrelo (Santa María)
* Cerdeira (Santa María Madanela)
* Medos (Santa Mariña)
* San Silvestre de Argas (San Silvestre)
* San Xoán de Río (San Xoán)
* San Xurxo (Santa María da O)
* Seoane de Argas (San Xoán)
* Vilardá (Santa María)
# Belton (Missouri)

Belton és una població dels Estats Units a l'estat de Missouri. Segons el cens del 2000 tenia 21.730 habitants.

## Demografia

Segons el cens del 2000, Belton tenia 21.730 habitants, 7.945 habitatges, i 5.807 famílies. La densitat de població era de 626,1 habitants per km².
Dels 7.945 habitatges en un 40,6% hi vivien nens de menys de 18 anys, en un 56% hi vivien parelles casades, en un 12,9% dones solteres, i en un 26,9% no eren unitats familiars. En el 22,3% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,15.
Per edats la població es repartia de la següent manera: un 30% tenia menys de 18 anys, un 8,6% entre 18 i 24, un 32,6% entre 25 i 44, un 18,8% de 45 a 60 i un 10,1% 65 anys o més.
L'edat mediana era de 33 anys. Per cada 100 dones de 18 o més anys hi havia 90,1 homes.
La renda mediana per habitatge era de 45.581 $ i la renda mediana per família de 51.268 $. Els homes tenien una renda mediana de 35.518 $ mentre que les dones 25.542 $. La renda per capita de la població era de 18.572 $. Entorn del 6,5% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Belton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Phrynobatrachus taiensis

Phrynobatrachus taiensis és una espècie de granota que viu a Costa d'Ivori.

## Referències

* Rödel, M.-O. 2004. Phrynobatrachus taiensis. Llista Vermella d'Espècies Amenaçades de la UICN 2006. Consulta: 18 de gener de 2008.
# Marpent

Marpent és un municipi francès, situat a la regió dels Alts de França, al departament del Nord. L'any 2006 tenia 2.595 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 267 | 263 | 328 | 406 | 494 | 502 | 548 | 593 | 609 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 673 | 700 | 810 | 851 | 876 | 981 | 1 135 | 1 257 | 1 611 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 022 | 1 991 | 2 338 | 2 307 | 2 715 | 2 859 | 2 817 | 2 714 | 2 948 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 123 | 3 084 | 3 155 | 2 825 | 2 717 | 2 649 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Jean-Marie Allain | MoDem |
# Ió d'Efes

Ió d'Efes (en llatí Ion, en grec antic Ἴων) fou un rapsode del temps de Sòcrates, que no s'ha de confondre amb Ió de Quios.
Dona nom a un dels diàlegs de Plató, Ió. Richard Bentley va demostrar que Ió d'Efes i Ió de Quios eren diferents personatges pel caràcter de les seves rapsòdies segons la descripció de Plató (Epist. ad Mill.; Nitzsch, Proleg. ad Plat. Ion; Kayser, Hist. Crit. Trag. Graec. p. 180).

## Referències

* ↑ 1.Ion of Chios a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 606
# Illingen (Saarland)

Illingen és un municipi del districte de Neunkirchen a l'estat federat alemany de Saarland. Està situat aproximadament a 10 km al nord-oest de Neunkirchen, i a 17 km al nord-est de Saarbrücken.

## Nuclis

Format al 1974 amb la unió de les següents poblacions:
* Illingen
* Hirzweiler
* Hüttigweiler
* Uchtelfangen
* Welschbach
* Wustweiler

## Enllaços externs

* Pàgina oficial